इंजन में गड़बड़ी से ढाई घंटे तक सोनतलाई में खड़ी रही इंटरसिटी
हबीबगंज-जबलपुर इंटरसिटी एक्सप्रेस के इंजन में शुक्रवार को तकनीकी गड़बड़ी आ गई। ट्रेन सोनतलाई स्टेशन पर ढाई घंटे तक खड़ी रही। इटारसी से दूसरा डीजल इंजन भेजकर ट्रेन काे रवाना किया। इंजन में आई खराबी का खामियाजा सैकड़ों यात्रियों को भुगतना पड़ा। जानकारी के अनुसार ट्रेन सुबह 9 बजे इटारसी से जबलपुर के लिए रवाना हुई। गुर्रा स्टेशन के करीब इंजन में तकनीकी फाॅल्ट आ गया। यात्री जितेंद्र दुबे ने बताया शादी समारोह में शामिल इटारसी से जबलपुर जा रहे थे। इटारसी स्टेशन प्रबंधक वायएस बघेल ने बताया सुबह 10:45 बजे इटारसी से दूसरा इंजन भेजा गया। करीब 11:45 बजे यह इंजन लगाकर ट्रेन काे रवाना किया गया।
hin_Deva hin_Deva